Diari Oficial de la Generalitat Valenciana


Sumari del DOGV 6483, del 18-03-2011 (2011/3006)

RESOLUCIÓ de 7 de març de 2011, de la Secretaria Autonòmica d'Educació, per la qual es convoquen les proves per a l'obtenció dels certificats oficials administratius de coneixements de valencià i es nomenen les comissions examinadores.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6483

Data del DOGV
:   18-03-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/3006


Data del document
:   07-03-2011

Organisme emissor
:   Conselleria d'Educació

Tipus de document
:   Resolució

Anàlisi jurídica

RESOLUCIÓ de 7 de març de 2011, de la Secretaria Autonòmica d'Educació, per la qual es convoquen les proves per a l'obtenció dels certificats oficials administratius de coneixements de valencià i es nomenen les comissions examinadores. [2011/3006]
En 1994, la Conselleria d'Educació i Ciència va publicar l'Orde de 16 d'agost de 1994 (DOGV núm. 2.331, de 24 d'agost de 1994), per la qual s'establien, entre altres aspectes, els objectius i els continguts corresponents a les proves de valencià que convoca cada any la Junta Qualificadora de Coneixements de Valencià (JQCV).
En 2001, es va publicar el document del Consell d'Europa Marc europeu comú de referència per a les llengües: aprendre, ensenyar, avaluar, que té per objectiu proporcionar «unes bases comunes per a l'elaboració de programes de llengua, orientacions curriculars, exàmens, llibres de text, etc. a tot Europa», i també descriu «el que han d'aprendre a fer els aprenents de llengua per a utilitzar una llengua per a la comunicació, i els coneixements i habilitats que han de desenrotllar per a ser capaços d'actuar de manera efectiva». En el mencionat document s'establixen uns nivells de domini de la llengua per a ajudar, des d'una perspectiva comuna europea, a mesurar cada etapa de l'aprenentatge d'una llengua. D'esta manera, el document establix sis nivells de referència de domini lingüístic, que van des de l'aprenentatge inicial fins al domini dels usuaris més competents i que són denominats A1, A2, B1, B2, C1 i C2.
La Junta Qualificadora de Coneixements de Valencià va iniciar un procés de revisió i renovació de les proves per a adequar-les al dit document europeu. El resultat d'este procés han sigut unes proves adaptades al document mencionat, amb un model que s'implantà en la convocatòria de 2009.
La Junta Qualificadora de Coneixements de Valencià ha adequat, a través del Ple, els objectius i continguts de les proves, que estan establits en l'Orde de 16 d'agost de 1994, als criteris expressats en el Marc europeu comú de referència per a les llengües: aprendre, ensenyar, avaluar.
El dia 3 de març de 2011 es va reunir el Ple de la Junta Qualificadora de Coneixements de Valencià i va aprovar el calendari de celebració de les proves per a l'any 2011.
Vist el precedent acord, i de conformitat amb les competències que té atribuïdes la Secretaria Autonòmica d'Educació pel Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, resolc:
Primer. Certificats
Convocar les proves per a l'obtenció dels certificats oficials administratius de coneixements de valencià següents:
- Certificat de coneixements orals de valencià.
- Certificat de grau elemental de coneixements de valencià.
- Certificat de grau mitjà de coneixements de valencià.
- Certificat de grau superior de coneixements de valencià.
- Certificat de capacitació tècnica, llenguatge administratiu.
- Certificat de capacitació tècnica, correcció de textos.
- Certificat de capacitació tècnica, llenguatge en els mitjans de comunicació.
Segon. Dates i seus
Les proves tindran lloc en els dies, l'horari, les localitats i els centres que s'indiquen en l'annex I.
En les localitats en què s'establixen dos torns per a algunes de les proves, les persones el primer cognom de les quals comence per una lletra compresa entre la A i la L participaran en les proves en horari de matí en el primer període d'exàmens i en horari de vesprada en el segon període, i les persones el primer cognom de les quals comence per una lletra compresa entre la M i la Z participaran en les proves en horari de vesprada en el primer període d'exàmens i en horari de matí en el segon període.
Tercer. Requisits d'inscripció
1. Per a poder participar en les proves cal haver complit setze anys, o complir-los durant l'any de la convocatòria.
2. Les persones aspirants als certificats de capacitació tècnica de llenguatge administratiu i de llenguatge en els mitjans de comunicació han d'estar en possessió del certificat de grau mitjà de coneixements de valencià.
3. Les persones aspirants al certificat de capacitació tècnica de correcció de textos han d'estar en possessió del certificat de grau superior de coneixements de valencià.
Quart. Inscripció
1. Per a poder participar en les proves cal sol·licitar-ho presentant l'imprés multicòpia ajustat al model de l'annex IV, que es trobarà a disposició dels interessats en la Conselleria d'Educació, en les direccions territorials d'Educació i en la web de la JQCV .
Prèviament a la presentació de les sol·licituds, cal haver abonat les taxes corresponents en la quantia i forma previstes en el punt sext de la present resolució.
2. Les persones que disposen d'un DNI amb certificat electrònic incorporat o de firma electrònica de l'Autoritat de Certificació de la Comunitat Valenciana també podran fer la inscripció i l'abonament de les taxes per via telemàtica en la web . En este cas no caldrà presentar la inscripció en cap registre.
3. Durant la setmana anterior a la realització de les proves, la Junta Qualificadora de Coneixements de Valencià publicarà en la seua web la llista d'aspirants convocats a l'exercici corresponent, amb especificació de nom, cognoms, document d'identitat, nivell, torn i localitat.
4. Els aspirants podran inscriure's en diversos nivells, però només s'admetrà una matrícula per cada nivell. En el supòsit de doble inscripció, s'anul·larà l'última o, si és el cas, la prova feta en últim terme. En cas de no figurar la localitat d'examen en la sol·licitud de participació, la JQCV assignarà la més pròxima al domicili de l'aspirant.
5. Els aspirants que s'inscriguen en les proves de dos certificats diferents, les proves dels quals se celebren en un mateix dia, hauran de fer la inscripció dels dos nivells en una localitat en què estiga prevista la realització de les proves d'ambdós certificats.
Quint. Presentació de les sol·licituds
1. La sol·licitud s'ha de presentar en el registre de la Conselleria d'Educació, en el de les direccions territorials d'Educació o en qualsevol dels llocs que preveu l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons redacció donada per la Llei 4/1999, de 13 de gener. En cas de presentar-la en una oficina de correus, caldrà fer-ho en sobre obert per tal que la instància siga datada i segellada abans de ser certificada.
2. Hi haurà dos terminis de presentació de sol·licituds: de l'1 al 26 d'abril de 2011 i del 15 al 30 de setembre de 2011. La presentació de la sol·licitud durant el primer termini donarà dret a realitzar les proves en els dos períodes d'examen indicats en l'annex I. La presentació de la sol·licitud en el segon termini només donarà dret a realitzar les proves en el segon període.
Sext. Abonament de les taxes
1. Per a participar en les proves, cal abonar una taxa de 12 euros per a les del certificat de coneixements orals i de grau elemental. Per als certificats de grau mitjà, de grau superior i de capacitació tècnica, caldrà abonar una taxa de 15 euros.
L'abonament d'estes taxes s'efectuarà fent servir l'imprés multicòpia ajustat al model de l'annex IV o bé per via telemàtica, segons el que s'indica en el punt dos de l'apartat quart d'esta resolució. Els aspirants que s'inscriguen completament amb firma electrònica per via telemàtica tindran dret a una bonificació del 10% de la taxa.
En les sol·licituds ha de figurar el segell o justificant de l'entitat col·laboradora acreditatiu del pagament. La falta del segell de l'entitat col·laboradora o l'abonament fora de termini determinaran l'exclusió de l'aspirant.
En cap cas el pagament de la taxa substituirà el tràmit de presentació de la sol·licitud dins del termini i en la forma i en els llocs previstos en la present resolució.
2. Estan exempts del pagament de la taxa els membres de famílies nombroses de categoria especial. Es beneficiaran d'una bonificació del 50% de la taxa els membres de famílies nombroses de categoria general i les persones que patisquen una discapacitat acreditada igual o superior al 33%.
Els participants que, en formalitzar la matrícula, s'acullen a l'exempció o bonificació de les taxes hauran d'acreditar-ho amb la còpia confrontada del títol de família nombrosa o del corresponent certificat. La documentació acreditativa de la situació que dóna dret a l'exempció o bonificació, acompanyada de la que acredite la inscripció en la prova, hauran de ser enviades a la JQCV.
Sèptim. Atenció a la diversitat en creences religioses
Els interessats de confessió evangèlica o jueva que, a l'empara de les lleis 24/1992 i 25/1992, respectivament, de 10 de novembre, vullguen prendre part en les proves en un règim d'horari alternatiu, ho hauran de sol·licitar a la presidenta de la JQCV en el moment d'inscriure's.
Correspondrà exclusivament a la Comissió Examinadora de València l'organització de les proves que hauran de realitzar els membres de les mencionades comunitats religioses. En cas que es tracte d'una prova de doble torn, esta funció l'exercirà la Comissió Examinadora de València del primer torn.
Octau. Atenció als aspirants amb discapacitats
Les comissions examinadores adoptaran les mesures necessàries per tal que els aspirants amb discapacitats tinguen les mateixes oportunitats per a la realització dels exercicis que la resta dels participants.
S'establiran, per a les persones que ho sol·liciten i ho justifiquen degudament davant de la presidenta de la JQCV en el moment d'inscriure's, les adaptacions de temps i mitjans, que determinarà el tribunal, perquè els aspirants facen l'examen en les condicions més favorables, sense que puguen ser eximits de la realització de cap de les àrees de la prova. En tot cas, els criteris d'avaluació seran els mateixos que s'aplicaran a la resta d'aspirants.
Nové. Identificació dels aspirants
Els aspirants han de portar a l'examen un document oficial d'identitat i l'exemplar per a l'interessat de la sol·licitud de participació.
La comissió examinadora, en qualsevol moment de la prova, podrà requerir la identificació dels aspirants, que hauran d'acreditar la seua personalitat mitjançant l'exhibició del document oficial d'identitat, passaport o permís de conducció, sense que siguen vàlides còpies d'estos documents.
Deu. Comissions examinadores
Les comissions examinadores, nomenades per la presidenta de la JQCV, són les que figuren en l'annex II de la present resolució.
El procediment d'actuació de les comissions examinadores s'ajustarà en tot moment al que disposa la Llei de Règim Jurídic de les Administracions Públiques i del Procediment Administratiu Comú, especialment pel que fa a les causes d'abstenció i recusació i funcionament d'òrgans col·legiats.
En cas d'absència del president o del secretari, per malaltia o per una altra causa justificada, este serà substituït pel vocal primer, i si este falta, pel vocal segon.
Les comissions examinadores seran responsables de:
a) Administrar i qualificar les proves.
b) Proposar a la presidenta de la JQCV, una vegada que es conega la xifra de persones inscrites, el nomenament dels vocals examinadors necessaris per a l'execució de les funcions avaluadores i auxiliars per a l'administració de les proves.
Cada comissió examinadora garantirà que l'assignació de vocals examinadors a les aules i locutoris no es realitze arbitràriament i que el repartiment d'aules es faça de manera aleatòria, pública i en presència del tribunal.
Onze. Realització de les proves
1. Les proves de coneixements orals, de grau elemental i dels certificats de capacitació tècnica es realitzaran cada una en una única jornada.
2. Les proves de grau mitjà i de grau superior es realitzaran en dos fases. En la primera fase s'avaluaran els continguts de les àrees 1 i 2. En la segona, s'avaluaran els continguts de les àrees 3 i 4. Només podran realitzar la segona fase els aspirants que en la primera fase hagen superat els criteris expressats en el punt 3 de l'apartat dotze d'esta resolució.
3. Els aspirants que s'hagen inscrit en les proves de dos certificats diferents, les proves dels quals se celebren en un mateix dia, tindran la possibilitat de realitzar les dos proves en la mateixa jornada. La comissió examinadora facilitarà, en la jornada en què coincidixen la prova de coneixements orals i la primera fase de la prova del grau mitjà, primerament la realització de la prova de coneixements orals i, a continuació, la de grau mitjà. En la jornada en què hi haja coincidència en les proves de grau elemental i de la primera fase del grau superior, la comissió examinadora facilitarà primerament la realització de la prova de grau elemental i, a continuació, la de grau superior.
4. L'òrgan examinador haurà de prendre per escrit les anotacions que, en l'àrea d'expressió oral, puguen servir per a motivar la qualificació de no apte de l'exercici.
5. Quan un responsable de l'administració de la prova observe un acte o conducta indeguda, prendrà les mesures oportunes que garantisquen la correcta realització dels exercicis de l'examen i ho farà constar en una diligència acreditativa de l'incident.
6. L'òrgan examinador i la comissió tècnica de revisió de proves podran requerir a l'aspirant la lectura i verificació del seu examen escrit quan es dubte de la seua autoria o per qualsevol altra causa degudament motivada.
7. L'ús per part dels aspirants de mitjans il·lícits en el transcurs de la prova o la suplantació de personalitat seran sancionats amb la qualificació de no apte, sense perjuí de l'exigència de la responsabilitat que corresponga.
Dotze. Criteris d'avaluació
1. La Comissió Examinadora de València actuarà com a tribunal central i establirà, per als certificats de coneixements orals, grau elemental, mitjà i superior, els requisits de superació de les proves, la puntuació mínima per a aprovar, així com els criteris i barems de l'àrea d'expressió oral i també per a la correcció i valoració de la resta dels exercicis, tant de la correcció realitzada a través de sistemes informàtics com per correctors nomenats a este efecte, per tal d'aconseguir-ne la uniformitat i garantir la igualtat dels aspirants. En cas que es tracte d'una prova de doble torn, esta funció l'exercirà la Comissió Examinadora de València del primer torn.
2. Els criteris de correcció de les proves generals de coneixements de valencià de la present convocatòria estaran disponibles en la pàgina web de la JQCV abans de l'inici de les proves del primer període.
3. En les proves de grau mitjà i de grau superior, els aspirants que no superen el 40% en la mitjana ponderada de les dos àrees de la primera fase no podran continuar en la segona fase. Així mateix, no podran continuar tampoc en la segona fase els aspirants que no hagen obtingut un mínim d'un 30% en alguna de les dos àrees de la primera fase.
4. La Junta Qualificadora de Coneixements de Valencià publicarà al llarg de la setmana següent de la realització de les proves en la web els resultats dels aspirants que s'han examinat de les àrees 1 i 2 de les proves de grau mitjà i de grau superior. Els aspirants que no hagen superat els criteris expressats en el punt anterior seran qualificats com a no aptes.
5. Els aspirants que, en la primera fase de la prova de grau mitjà o de la de grau superior, hagen superat els criteris expressats en el punt 3 d'este apartat podran presentar-se directament a la segona fase del primer o del segon període de la convocatòria. Els aspirants que, després de realitzar la segona fase del primer període, resulten no aptes tindran l'opció de tornar a presentar-se a la realització de la primera fase del segon període. En este supòsit, per al càlcul de la qualificació final del segon període, es considerarà la puntuació més alta de les obtingudes per l'aspirant en la primera fase.
6. Per als certificats de capacitació tècnica, els criteris i barems seran establits per les respectives comissions examinadores.
7. Per a la correcció de les proves, una vegada que es conega el nombre de presentats, la presidenta de la JQCV nomenarà els correctors necessaris per a cada una de les àrees, els quals actuaran segons les directrius que s'hagen establit i no intervindran en la qualificació final dels exercicis.
Tretze. Publicació de resultats
1. Realitzades les proves, es farà pública en els taulers d'anuncis de la Conselleria d'Educació i de les direccions territorials d'Educació, per resolució de la presidenta de la JQCV, la llista provisional dels aspirants amb la qualificació d'apte o de no apte, i es publicarà en el Diari Oficial de la Comunitat Valenciana un extracte de la resolució que indicarà els llocs on estarà exposada la llista. Contra esta decisió de les comissions examinadores es podrà interposar una reclamació davant de la presidenta de la JQCV en el termini de 15 dies hàbils, a comptar de l'endemà de la seua publicació, de conformitat amb el que disposa l'article 114 de la Llei de Règim Jurídic de les Administracions Públiques i del Procediment Administratiu Comú, sense perjuí que s'utilitze qualsevol altra via que es considere oportuna.
2. Les reclamacions seran resoltes en el termini d'un mes, transcorregut el qual es consideraran desestimades les reclamacions no resoltes i es tindran per definitius els resultats no esmenats, amb efectes des de la data de la resolució per la qual es fa pública la llista provisional.
3. Amb caràcter complementari i simultàniament a la publicació en els taulers d'anuncis, es donarà a conéixer la llista provisional d'aptes i no aptes mitjançant el telèfon audiomàtic 96 317 52 00 i la web de la Junta Qualificadora de Coneixements de Valencià .
Catorze. Comissió tècnica de revisió
Es constituirà una comissió tècnica de revisió de proves integrada pel cap del Servici d'Ús Oficial i d'Acreditació de Coneixements del Valencià, pel secretari de la JQCV i almenys tres tècnics de l'Àrea de Política Lingüística. No podran formar part d'esta comissió els responsables de la qualificació contra la qual es recorre.
La comissió procedirà, si cal, a una segona correcció, per a la qual es podrà requerir només la repetició de la prova relativa a l'àrea d'expressió i interacció oral.
La comissió emetrà un informe, amb proposta de resolució, sobre la modificació de la qualificació contra la qual es recorre.
El secretari de la JQCV podrà, en tot moment, rectificar d'ofici els errors materials o aritmètics que es deduïsquen de l'expedient i modificar les actes i els registres informàtics corresponents als errors detectats.
Quinze. Custòdia i destrucció de la documentació
1. Els protocols escrits i les anotacions de l'àrea d'expressió oral hauran de conservar-se, almenys, fins a quatre mesos després de la realització de la prova. En els supòsits de revisió, els exàmens i les anotacions es conservaran fins que haja transcorregut el termini fixat en la resolució o es resolga el procediment contenciós administratiu.
2. La JQCV incorporarà els mecanismes i procediments que permeten garantir el control sobre el procés d'emmagatzematge, recollida, transport i destrucció final de la documentació relativa a les proves. Els protocols escrits tindran caràcter de documentació confidencial i s'eliminaran una vegada finalitzat el període de conservació i custòdia. La retirada de la documentació l'efectuarà l'empresa adjudicatària de la impressió i transport dels protocols d'examen, i haurà de coincidir el dia de la retirada de la documentació amb el dia de la seua destrucció. Funcionaris de l'Àrea de Política Lingüística supervisaran la destrucció i n'estendran acta amb els detalls.
Setze. Contingut i estructura de les proves
Les proves s'ajustaran als programes establits en l'Orde de 16 d'agost de 1994, de la Conselleria d'Educació i Ciència (DOGV núm. 2.331, de 24 d'agost de 1994). L'estructura i la durada de les proves s'establixen en l'annex III de la present resolució.
Dèsset. Marc europeu comú de referència per a les llengües
Els certificats que s'expediran portaran indicat el nivell de referència corresponent al Marc europeu comú de referència per a les llengües: aprendre, ensenyar, avaluar, amb l'excepció dels de capacitació tècnica. La referència serà la següent:
- Certificat de coneixements orals: A2
- Certificat de grau elemental: B1
- Certificat de grau mitjà: C1
- Certificat de grau superior: C2
DISPOSICIONS FINALS
Primera
La present resolució entrarà en vigor l'endemà de ser publicada en el Diari Oficial de la Comunitat Valenciana.
Segona
Contra la present resolució, que no posa fi a la via administrativa, les persones interessades podran interposar un recurs d'alçada davant del conseller d'Educació en el termini d'un mes a comptar de l'endemà de la publicació, de conformitat amb el que disposa l'article 114 de la Llei de Règim Jurídic de les Administracions Públiques i del Procediment Administratiu Comú, sense perjuí que utilitzen qualsevol altra via que consideren oportuna.
València, 7 de març de 2011.- La secretària autonòmica d'Educació: Concepción Gómez Ocaña.
Annex I
Calendari de les proves
Primer període
Dia 28 de maig de 2011:
- Certificat de coneixements orals.
- Àrees 1 i 2 del certificat de grau mitjà.
Dia 4 de juny de 2011:
- Certificat de grau elemental.
- Àrees 1 i 2 del certificat de grau superior.
- Certificat de llenguatge en els mitjans de comunicació.
Dia 11 de juny de 2011:
- Àrees 3 i 4 del certificat de grau mitjà.
- Certificat de llenguatge administratiu.
Dia 18 de juny de 2011:
- Àrees 3 i 4 del certificat de grau superior.
- Certificat de correcció de textos.
Segon període
Dia 5 de novembre de 2011:
- Certificat de coneixements orals.
- Àrees 1 i 2 del certificat de grau mitjà.
Dia 12 de novembre de 2011:
- Certificat de grau elemental.
- Àrees 1 i 2 del certificat de grau superior.
- Certificat de llenguatge en els mitjans de comunicació.
Dia 19 de novembre de 2011:
- Àrees 3 i 4 del certificat de grau mitjà.
- Certificat de llenguatge administratiu.
Dia 26 de novembre de 2011:
- Àrees 3 i 4 del certificat de grau superior.
- Certificat de correcció de textos.
Horaris
- Certificat de coneixements orals: començarà a les 9.00 h.
- Certificat de grau elemental: començarà a les 9.00 h.
Primera fase del grau mitjà
- Àrees 1 i 2 del certificat de grau mitjà: en el primer període d'exàmens començarà a les 9.00 h per a les persones el primer cognom de les quals comence per una lletra compresa entre la A i la L, i a les 12.00 h per a les persones el primer cognom de les quals comence per una lletra entre la M i la Z. En el segon període, començarà a les 9.00 h per a les persones el primer cognom de les quals comence per una lletra compresa entre la M i la Z, i a les 12.00 h per a les persones el primer cognom de les quals comence per una lletra entre la A i la L.
Primera fase del grau superior
- Àrees 1 i 2 del certificat de grau superior: començarà a les 9.00 h.
Segona fase del grau mitjà
- Àrees 3 i 4 del certificat de grau mitjà: en les localitats amb un únic torn, la prova començarà a les 9.00 h. En les localitats d'Alacant, Alcoi, Alzira, Borriana, Castelló de la Plana, Elda, Elx, Llíria, Sagunt, Torrent, València i Vinaròs s'establix un doble torn: el primer començarà a les 9.00 h i el segon a les 16.30 h. En estes localitats, les persones el primer cognom de les quals comence per una lletra compresa entre la A i la L participaran en les proves en horari de matí en el primer període d'exàmens i en horari de vesprada en el segon període, i les persones el primer cognom de les quals comence per una lletra compresa entre la M i la Z participaran en les proves en horari de vesprada en el primer període d'exàmens i en horari de matí en el segon període.
Segona fase del grau superior
- Àrees 3 i 4 del certificat de grau superior: començarà a les 9.00 h.
Les proves dels certificats de capacitació tècnica començaran a les 10.00 h:
- Certificat de llenguatge en els mitjans de comunicació.
- Certificat de llenguatge administratiu.
- Certificat de correcció de textos.
Localitats i proves
Alacant: coneixements orals, grau elemental, mitjà (doble torn) i superior.
Alcoi: coneixements orals, grau elemental, mitjà (doble torn) i superior.
Alzira: coneixements orals, grau elemental, mitjà (doble torn) i superior.
Benidorm: coneixements orals, grau elemental i mitjà.
Buñol: coneixements orals i grau elemental.
Borriana: coneixements orals, grau elemental, mitjà (doble torn) i superior.
Castelló de la Plana: coneixements orals, grau elemental, mitjà (doble torn) i superior.
Dénia: coneixements orals, grau elemental i mitjà.
Elda: coneixements orals, grau elemental i mitjà (doble torn).
Elx: coneixements orals, grau elemental, mitjà (doble torn) i superior.
Gandia: coneixements orals, grau elemental, mitjà i superior.
La Vall d'Uixó: coneixements orals, grau elemental i mitjà.
Llíria: coneixements orals, grau elemental, mitjà (doble torn) i superior.
Ontinyent: coneixements orals, grau elemental, mitjà i superior.
Orihuela: coneixements orals i grau elemental.
Paterna: coneixements orals, grau elemental, mitjà i superior.
Sagunt: coneixements orals, grau elemental i mitjà (doble torn) i superior.
Segorbe: coneixements orals i grau elemental.
Torrent: coneixements orals, grau elemental, mitjà (doble torn) i superior.
València: coneixements orals, grau elemental, mitjà (doble torn), superior, i certificats de capacitació tècnica (llenguatge en els mitjans de comunicació, llenguatge administratiu i correcció de textos).
Villena: coneixements orals i grau elemental.
Vinaròs: coneixements orals, grau elemental, mitjà (doble torn) i superior.
Xàtiva: coneixements orals, grau elemental, mitjà i superior.
Centres de realització de les proves
Alacant
Universitat d'Alacant. Ctra. Sant Vicent, s/n. Sant Vicent del Raspeig.
Alcoi
Universitat Politècnica de València. Campus d'Alcoi. Edifici Ferràndiz. Placeta Ferràndiz i Carbonell, 2.
Alzira
IES núm. 4. C/ En projecte, 5.
Benidorm
IES Bernat de Sarrià. Partida Salt de l'Aigua, s/n.
Buñol
IES La Hoya de Buñol. Av. Rafael Ridaura, s/n.
Borriana
IES Jaume I. Pl. Sanchis Guarner, s/n.
Castelló de la Plana
IES Penyagolosa, C/ Moncofa, s/n
Dénia
IES Historiador Chabàs. C/ Manuel Vallalta, 3.
Elda
IES La Torreta. Av. Ronda, 77.
Elx
Universitat Miguel Hernández d'Elx. Av. de la Universitat, s/n. Edifici Altabix.
Gandia
Universitat Politècnica de València. Campus de Gandia. C/ Paranimf, 1. Grau de Gandia.
Llíria
IES Camp de Túria. C/ Alcalde M. Garcia, s/n.
Ontinyent
IES Pou Clar. Av. Vicent Gironés, s/n.
Orihuela
IES Gabriel Miró. Av. Catedrático José Guillén, 1. Los Palmerales.
Paterna
IES Henri Matisse. C/ Enric Valor, s/n.
Sagunt
IES Jorge Juan. C/ Advocat F. Caruana, s/n.
Segorbe
IES Ntra. Sra. de la Cueva Santa. Av. España, s/n.
Torrent
IES Veles e Vents. Camí dels Cànters, s/n.
València
Universitat Politècnica de València. Camí de Vera, s/n.
Vall d'Uixó, la
IES Benigasló. Av. Arcadi Garcia i Sanz, 1.
Villena
IES A. Navarro Santafé. Paraje San Benito, s/n.
Vinaròs
IES Leopoldo Querol. C/ Gil de Atrocillo, s/n.
Xàtiva
IES José de Ribera. C/ Acadèmic Maravall, 15.
Annex II
Comissions examinadores
Alacant 1r torn
- President: Leandre Iborra i Polo
- Secretari: Joan-Antoni Montoya i Abad
- Vocal 1: Hèctor Gonzálvez i Escolano
- Vocal 2: Eugènia Ferrándiz i Morcillo
- Vocal 3: Susanna Torregrossa i Cuesta
Alacant 2n torn
- President: Pere Lopes i Llorens
- Secretària: Dolors Varó i Reig
- Vocal 1: Josep Escolano i López
- Vocal 2: Perfecte Ripoll i Molinés
- Vocal 3: Domenge-Lluís Boronat i Sirvent
Alcoi 1r torn
- President: Josep Vanyó i Tudela
- Secretari: Vicent Cabanes i Fitor
- Vocal 1: Rosa-Maria Bonet i Valls
- Vocal 2: Ferran Mengual i López
- Vocal 3: Maria-Francesca Bernabeu i Calbo
Alcoi 2n torn
- Presidenta: Lidia Jordà i Sánchez
- Secretari: Bartomeu Sanz i Albinyana
- Vocal 1: Joan-Vicent Calafat i Juan
- Vocal 2: Francesc-Xavier Miralles i Martinez
- Vocal 3: Joan-Jordi Coderch i Peidró
Alzira 1r torn
- President: Agustí Pérez i Folqués
- Secretari: Miquel Alandete i Ballester
- Vocal 1: Josep-Pasqual Hernández i Llácer
- Vocal 2: Josep-Lluís Ribes i Ros
- Vocal 3: Vicent Pons i Gilabert
Alzira 2n torn
- President: Joan Giner i Riera
- Secretari: Rafel Pérez i Pellicer
- Vocal 1: Lluís Ferris i Escartí
- Vocal 2: Joan-Miquel Verger i Benavent
- Vocal 3: Josep-Manuel Ribes i Simarro
Benidorm
- President: Vicent Martines i Peres
- Secretària: Maria-Josepa Garcimartín i Vaello
- Vocal 1: Cristina Fouqueil i Llinares
- Vocal 2: Àngela Giner i Marcet
- Vocal 3: Rosa Montiel i Guardiola
Buñol
- President: Vicent-Lluís Ample i Llopis
- Secretari: Andreu Sevilla i Collado
- Vocal 1: Rosa Busó i de la Cruz
- Vocal 2: Josep-Antoni Martínez i Simón
- Vocal 3: Manuel Fuambuena i Lanza
Borriana 1r torn
- Presidenta: Maria-Josep Safont i Melchor
- Secretària: Carme Rufino i Bey
- Vocal 1: Maria-Dolors Huguet i Saragossà
- Vocal 2: Anna Callergues i Mesquita
- Vocal 3: Víctor Rodríguez i Claramonte
Borriana 2n torn
- Presidenta: M. Pilar Gonell i Gallent
- Secretària: M. Josep Arnau i Lara
- Vocal 1: M. Josep Palmer i Company
- Vocal 2: Anna Boix i Garcia
- Vocal 3: Consol López i Vidal
Castelló de la Plana 1r torn
- President: Joan Andreu i Bellés
- Secretari: Francesc-Felip Marí i Climent
- Vocal 1: Glòria Fuster i Broch
- Vocal 2: Manuel-Xavier Pitarch i Font
- Vocal 3: Maria-Teresa Salazar i Varella
Castelló de la Plana 2n torn
- President: Vicent Doménech i Querol
- Secretari: Josep-Miquel Roda i Prats
- Vocal 1: Elsa Vilalta i Fonfria
- Vocal 2: Cesáreo Sebastià i Toscà
- Vocal 3: Carmina Ribes i Falcó
Dénia
- Presidenta: Roser Cabrera i González
- Secretari: Francesc Mulet i Escrivà
- Vocal 1: Elisa Giner i Salvà
- Vocal 2: Pilar Garcia i Aparicio
- Vocal 3: Josep Vicens i Pascual
Elda 1r torn
- President: Rafael Medina i Martínez
- Secretari: Bernat López i Gisbert
- Vocal 1: Rosa Francés i Requena
- Vocal 2: Maria-Isabel Guardiola i Savall
- Vocal 3: Maria de la Pau Martines i Pérez
Elda 2n torn
- Presidenta: Isabel Juan i Leal
- Secretari: Salvador Garcia i Martínez
- Vocal 1: Francesc Amorós i Santo
- Vocal 2: Ester Limorti i Payà
- Vocal 3: Consol Luz i Blanco
Elx 1r torn
- President: Ferran Borràs i Rocher
- Secretària: Matilde Banyó i Caballero
- Vocal 1: Joan-Modest Gauxí i Sendra
- Vocal 2: Jeroni Soler i González
- Vocal 3: Antoni Torres i Yago
Elx 2n torn
- Presidenta: Isabel Gadea i Beltran
- Secretària: Maria-Assumpció Tormo i Gonzálvez
- Vocal 1: Neus Molina i Mas
- Vocal 2: Concepció Guilabert i Fajardo
- Vocal 3: Joan-Antoni Sales i Tur
Gandia
- President: Josep-Àngel Navarro i Pellicer
- Secretari: Miquel Lleches i Colomar
- Vocal 1: Josep Cortés i Roig
- Vocal 2: Gabriel Garcia i Frasquet
- Vocal 3: Josepa Costa i Múrcia
Llíria 1r torn
- President: Carles Subiela i Ibáñez
- Secretari: Amador Montón i Navarro
- Vocal 1: Consol Tomàs i López
- Vocal 2: Maria-Jesús Devís i Gamir
- Vocal 3: Francesc Real i Llosà
Llíria 2n torn
- Presidenta: Carme Calaforra i Lidón
- Secretari: Eduard Furió i Gomar-González
- Vocal 1: Maria del Carme Puchades i Rodríguez
- Vocal 2: Remei Adrià i Montoliu
- Vocal 3: Miquel Castillo i Faus
Ontinyent
- President: Alfred Bernabeu i Sanchis
- Secretari: Josep Talens i Martínez
- Vocal 1: Vicent-Enric Belda i Belda
- Vocal 2: Juli Fenollar i Banyuls
- Vocal 3: Ramon Haro i Esplugues
Orihuela
- President: Josep Francés i Gómez
- Secretària: Maria-Àngels Sempere i Linares
- Vocal 1: Francesc González i Amorós
- Vocal 2: Purificació Brotons i Morant
- Vocal 3: Lurdes Mas i Penalva
Paterna
- Presidenta: Teresa Baldrés i Martínez
- Secretària: Eva Ciscar i Rovira
- Vocal 1: Eduard Pastor i Tormo
- Vocal 2: Carme Narbón i Clavero
- Vocal 3: Gonçal Palop i De León
Sagunt 1r torn
- President: Jesús-Camil Cortés i Martínez
- Secretari: Alexandre Piera i Gómez
- Vocal 1: Josep Ruiz i Boix
- Vocal 2: Francesc-Xavier Martí i Sanz
- Vocal 3: Francesc-Josep Català i Arnau
Sagunt 2n torn
- Presidenta: Pilar Arinyo i Giménez
- Secretària: Rosa Garcia i Garcia
- Vocal 1: Josep-Lluís Blasco i Saera
- Vocal 2: Ricard Melchor i Sánchez
- Vocal 3: Josep-Antoni Lirola i Fernández
Segorbe
- President: Joan Corchado i Badia
- Secretària: Assutzena Badenes i Negre
- Vocal 1: Amadeu Edo i Salvador
- Vocal 2: Maria del Carme Villanueva i Barrachina
- Vocal 3: Ofèlia Mateu i Lahoz
Torrent 1r torn
- Presidenta: Anna Marí i Martínez
- Secretari: Vicent Tamarit i Ramon
- Vocal 1: Rafael-Nèlson Seguí i Penadés
- Vocal 2: Vicent-Francesc Besó i Pons
- Vocal 3: Concepció Hernández San Agustín
Torrent 2n torn
- President: Juli Nando i Rosales
- Secretari: Joan-Francesc Doménech i Saragossà
- Vocal 1: Sabina Asencio i Ruiz
- Vocal 2: Remei Oriola i Bataller
- Vocal 3: Núria Molons i Puig
València 1r torn
- President: Vicent Castellano i Cervera
- Secretari: Joan Torró i Soriano
- Vocal 1: Frederic Llopis i Bauset
- Vocal 2: Josep-Manuel Rico i Fos
- Vocal 3: Júlia Sánchez i Mena
València 2n torn
- President: Sergi Linares de Terán
- Secretari: Rubén Trenzano i Juan
- Vocal 1: Rafael Àngel i Carbonell
- Vocal 2: Adelina Rubio i Fenollosa
- Vocal 3: Anna Maria Melià i Granell
Vall d'Uixó, la
- President: Francesc-Xavier Granell i Sorribes
- Secretària: Roser Paulo i Martín
- Vocal 1: Josep-Maria Gaya i Beltran
- Vocal 2: Vicent Cabos i Serra
- Vocal 3: Isabel Martí i Clavell
Villena
- President: Vicent Francés i Doménech
- Secretari: Carles Durà i Amado
- Vocal 1: Josep-Lluís Rico i Verdú
- Vocal 2: Francesca Picó i Gisbert
- Vocal 3: Teresa-Maria Garcia i Gisbert
Vinaròs 1r torn
- President: Manuel-Vicent Albiol i Simó
- Secretari: Francesc del Castillo i Montserrat
- Vocal 1: Virgili Verge Marcos
- Vocal 2: Evarist Monfort i Guimerà
- Vocal 3: Màrius Puig i Prats
Vinaròs 2n torn
- Presidenta: Mercé Rodríguez i Cros
- Secretari: Rafael Jiménez i Saiz
- Vocal: Romuald Forner i Simó
- Vocal. Maria-Josep Arayo i Solà
- Vocal: Enric Dosdà i Cardona
Xàtiva
- Presidenta: Sònia Blázquez i Alventosa
- Secretari: Filibert Pons i Climent
- Vocal 1: Francesca Alonso i Albero
- Vocal 2: Maria-Josep Juan i Ballester
- Vocal 3: Joan-Baptista González i Gil
Llenguatge Administratiu
- President: Vicent Anyó i Garcia
- Secretari: Josep Garcia i Illa
- Vocal 1: Àlvar Gómez i Moreno
- Vocal 2: Donís Seguí i Penadés
- Vocal 3: Glòria Uchán i Sanz
Correcció de Textos
- President: Joan-Rafael Ramos i Alfajarín
- Secretària: Concepció Chulià i Martí
- Vocal 1: Carme Colomer i Giner
- Vocal 2: Josep-Lluís Marín i Garcia
- Vocal 3: Víctor Xercavins i Garcia
Llenguatge en els Mitjans de Comunicació
- Presidenta: Rosanna Mestre i Pérez
- Secretària: Encarna Pascual i Montavà
- Vocal 1: Jaume Tamarit i Cubells
- Vocal 2: Víctor Mansanet i Boïgues
- Vocal 3: Germà Llorca i Abad
Annex III
Estructura i durada de les proves
1. Coneixements orals
Àrea 1 (comprensió oral i lectora) 30%
Àrea 2 (estructures lingüístiques) 20%
Àrea 3 (expressió escrita) 20%
Àrea 4 (expressió i interacció oral) 30%
Per a superar la prova cal obtindre una puntuació en la mitjana ponderada de les quatre àrees d'un mínim del 60%. A més, en les àrees 1, 2 i 3 la puntuació mínima haurà de ser, per a cada àrea, del 40% en dos d'estes indistintament i del 30% en l'altra, i en l'àrea 4 (àrea d'expressió i interacció oral) la puntuació mínima exigida serà del 60%.
La durada d'esta prova serà de 2 hores.
2. Grau elemental
Àrea 1 (comprensió lectora) 20%
Àrea 2 (estructures lingüístiques) 30%
Àrea 3 (expressió escrita) 20%
Àrea 4 (d'expressió i interacció oral) 30%
Per a superar la prova cal obtindre una puntuació en la mitjana ponderada de les quatre àrees d'un mínim del 60%. A més, en les àrees 1, 2 i 3 la puntuació mínima haurà de ser, per a cada àrea, del 40% en dos d'estes indistintament i del 30% en l'altra, i en l'àrea 4 (àrea d'expressió i interacció oral) la puntuació mínima exigida serà del 60%.
La durada d'esta prova serà de 2 hores.
3. Grau mitjà
Primera fase de la prova.
Àrea 1 (comprensió lectora) 10% del total de la prova
Àrea 2 (estructures lingüístiques) 30% del total de la prova
De conformitat amb el punt 3 de l'apartat dotze, només passaran a la segona fase els aspirants que obtinguen una puntuació, en la mitjana ponderada de les notes de les dos àrees, del 40%, i que no siga inferior al 30% en cap de les dos àrees.
La durada d'esta fase serà d'1 hora i 30 minuts.
Segona fase de la prova.
Àrea 3 (expressió escrita) 30% del total de la prova
Àrea 4 (expressió i interacció oral) 30% del total de la prova
La durada màxima per a l'àrea 3 d'esta fase serà d'1 hora i 30 minuts. En esta àrea 3 caldrà obtindre un mínim d'un 40% o, excepcionalment, d'un 30% si s'ha superat el 40% tant en l'àrea 1 com en l'àrea 2.
La puntuació mínima per a superar l'àrea 4 serà del 60%.
Per a superar tota la prova cal obtindre una puntuació en la mitjana ponderada de les quatre àrees d'un mínim del 60%.
4. Grau superior
Primera fase de la prova.
Àrea 1 (comprensió lectora) 10% del total de la prova
Àrea 2 (estructures lingüístiques) 30% del total de la prova
De conformitat amb el punt 3 de l'apartat dotze, només passaran a la segona fase els aspirants que obtinguen una puntuació, en la mitjana ponderada de les notes de les dos àrees, del 40%, i que no siga inferior al 30% en cap de les dos àrees.
La durada d'esta fase serà d'1 hora i 45 minuts.
Segona fase de la prova.
Àrea 3 (expressió escrita) 30% del total de la prova
Àrea 4 (expressió i interacció oral) 30% del total de la prova
La durada màxima per a l'àrea 3 d'esta fase serà d'1 hora i 30 minuts. En esta àrea 3 caldrà obtindre un mínim d'un 40% o, excepcionalment, d'un 30% si s'ha superat el 40% tant en l'àrea 1 com en l'àrea 2.
La puntuació mínima per a superar l'àrea 4 serà del 60%.
Per a superar tota la prova cal obtindre una puntuació en la mitjana ponderada de les quatre àrees d'un mínim del 60%.
5. Llenguatge en els mitjans de comunicació
Àrea 1. La llengua i els mitjans de comunicació 10%
Àrea 2. Normativa gramatical i llengua estàndard 40%
Àrea 3. Normativa gramatical i registre periodístic 20%
Àrea 4. Elocució, ortologia i puntuació 30%
Per a superar la prova cal obtindre una puntuació en la mitjana ponderada de les quatre àrees d'un mínim del 65%.
La durada d'esta prova serà de 2 hores i 30 minuts.
6. Llenguatge administratiu
Àrea 1. Comprensió lectora 10%
Àrea 2. Expressió escrita 45%
Àrea 3. Coneixements pràctics
de llenguatge administratiu 45%
Per a superar la prova cal obtindre una puntuació en la mitjana ponderada de les quatre àrees d'un mínim del 65%.
La durada d'esta prova serà de 2 hores i 30 minuts.
7. Correcció de textos
Àrea 1. Correcció de textos escrits (originals) 70%
Àrea 2. Normativa lingüística i registres 10%
Àrea 3. Correcció tipogràfica (galerades) 20%
Per a superar la prova cal obtindre una puntuació en la mitjana ponderada de les quatre àrees d'un mínim del 65%.
La durada d'esta prova serà de 3 hores.